
Doamne, fa sa gasesti printre noi si credinta adevarata 
cand vei veni a doua oara pe pamant ! 
  
Auzind hotararea Curtii Supreme de Justitie din Statele Unite ale 
Americii, prin care se impune tuturor statelor americane recunoasterea si 
protectia juridica a asa-ziselor casatorii gay, mi-am dat seama ca 
structura politica si juridica a acestor state, in ciuda unor declaratii 
contrare, a rupt definitiv si in profunzime cu crestinismul, cu credinta in 
Isus Cristos. 
          Sa ne lamurim: impunerea prin autoritatea statala a unor 
reglementari izvorate din si respectand integral morala crestina a 
fericirilor nu mai este un obiectiv urmarit de o politica crestina in 
civilizatia euro-atlantica, S-a ajuns la intelegerea ca autoritatea statala nu 
este chemata si nici nu poate sa reglementeze politic realizarea unei 
societati integral subordonate exigentelor crestine. Sunt domenii care nu 
pot si nici nu trebuie reglementate prin autoritatea statala in aceasta 
materie. De exemplu, incercarea de a impune legal adoptarea unor 
conceptii de viata, chiar crestine, folosind autoritatea publica, este o 
incercare care s-a dovedit gresita. Sunt domenii care nu pot fi 
reglementate integral prin lege si care trebuie sa ajunga la un adevar si 
la un comportament adecvat, in libertate fata de autoritatea statala. 
          Aceasta nu insemneaza insa ca nu trebuie recunoscuta, pentru un 
stat crestin, existenta unor conceptii si a unui comportament bun, chiar 
plecand de la premisa ca aceste trairi crestine nu trebuie impuse prin 
autoritatea statala. Aceasta nu insemneaza deci ca nu exista astfel de 
valori si ca  nu trebuie incurajate intr-un stat crestin. Este nepermis sa 
obligi oamenii sa-si insuseasca un comportament vadit neadevarat si 
necrestin. 
          Chiar daca se recunoaste inoportunitatea stabilirii prin autoritatea 
statala a legaturilor matrimoniale impuse tuturor cetatenilor , indiferent de 
credinta lor, aceasta nu insemneaza ca nu exista modalitati imorale (in 
materia unor legaturi de natura matrimoniala) profund daunatoare omului 
ca fiinta spirituala si care pentru un stat crestin nu pot fi protejate si 
incurajate legal. A proclama de exemplu prin reglementari statale 
cuplurile gay legitime este o politica profund gresita, imorala si 
bineinteles anticrestina. 
          Casatoria este pentru crestini o taina de o importanta mare, ca 
toate tainele privind destinul etern al omului. Ea este pentru un crestin 
legatura voita de Dumnezeu in vederea intemeierii unei familii, avand 
vocatia procrearii, a perpetuarii speciei si ajutorului reciproc al sotilor 
intru realizarea destinului lor spiritual etern. 
          A proclama si sprijini juridic, in orice fel, cuplurile ce prin natura lor 
nu pot fi taine cu menirea aratata mai sus este a renunta la a fi un stat 
crestin. Se considera de pe aceasta pozitie ca ratiunea umana singura si 
nesupusa niciunei autoritati superioare este capabila si trebuie sa 
reglementeze toate situatiile din societate. Aceasta pseudolibertate, 
consecinta desacralizarii totale a societatii, conduce cu necesitate la 
adoptarea principiului: tendinta  de a face din placerile posibil de obtinut 
prin tehnica cea mai performanta unicul criteriu al tuturor reglementarilor 
sociale. Hotararile recente ale Curtii Supreme de Justitie din SUA sunt 
atat de triste pentru ca demonstreaza ca pentru majoritatea oamenilor 
procesul de desacralizare a mentalitatilor si convingerilor este 
desavarsit. 
          Dazastrul moral si spiritual al societatii care stabileste prin 
autoritatea juridica suprema pozitia fata de asa-zisele casatorii gay nu 
sta in primul rand in aceasta pozitie, oricat de aberanta si de imorala 
este ea. 
          Marele dezastru moral si spiritual al unor astfel de decizii consta in 
faptul ca ele desavarsesc desacralizarea si ruperea fata de o autoritate 
spirituala suprema a civilizatiei umane. Agravant este ca cei care au luat 
astfel de decizii, dintre care unii se declara crestini, nici nu-si dau seama 
de dezastrul moral pe care astfel de decizii il presupun. Ele izvorasc si 
certifica atitudinea anticrestina a refuzarii subordonarii fata de o Fiinta 
spirituala suprema considerand ca justificarea reglementarilor sociale 
trebuie facuta strict cu ajutorul ratiunii umane, eliberata de orice 
autoritate exterioara. 
          Repede, chiar impotriva declaratiilor celor vizati, se ajunge de pe 
aceasta pozitie la justificarea ca unic criteriu obtinerea de maxima 
placere. In fond, se ajunge la absolutizarea, vrand sau nevrand, a 
principiului hedonistic. 
          Conform celor care adopta aceasta conceptie, urmarirea prin 
ratiunea umana ajutata de o tehnica performanta duce nu numai la 
maxima placere, ci la implinirea personalitatii si la maximalizarea vietii 
omului. 
          In realitate, aceasta goana exclusiva dupa placere duce de fapt la 
dezabuzare si chiar la sinucidere. 
          Pentru crestini, oamenii sunt chemati, prin scanteia divina din 
sufletul lor, sa participe de multe ori impotriva obtinerii de maxima 
placere, la o ordine spirituala superioara. Istoria omenirii si a unei gandiri 
de profunzime demonstreaza fara tagada ca o politica subordonata 
exclusiv placerii nu duce la maximalizarea ei ci, dimpotriva, la 
diminuarea pana la totala dezumanizare a omului. Iata de unde suferinta 
vazand hotararile recente ale Curtii Supreme de Justitie din SUA. 
Eroarea unei hotarari juridice poate fi eventual indreptata. Mai greu este 
sa schimbi mentalitatea si convingerile profund anticrestine pe care 
recentele hotarari le demonstreaza. Aproape doresc ca aceste pozitii sa 
fie efectul in primul rand al ignorantei pentru ca oricum ignoranta poate 
eventual fi corectata in viitor mai usor. 
  
* 
Sa lamurim acum o eroare care are consecintele cele mai triste, mai ales 
ca e facuta uneori nu numai de crestini (cel putin asa se declara), dar 
chiar de ierarhi ai Bisericii (in ce masura astfel de oameni sunt ai lui 
Cristos numai Dumnezeu poate sti). In numele dragostei care trebuie sa-
i cuprinda pe toti oamenii, in primul rand pe pacatosi, se realizeaza o 
asa-zisa cuprindere a tuturor, chiar a celor care se declara membri ai 
minoritatilor sexuale , in structurile vazute ale Bisericii. 
          Se cere o maxima toleranta fata de perversiuni de tot felul, 
incercand astfel sa mareasca numarul celor care se declara ca facand 
parte din Biserica si care in realitate sunt doar membri cotizanti intr-o 
structura politica. 
          Toleranta fata de pacat, nu fata de pacatosi, care este modelul a 
ceea ce in numele unor aparente castiguri de oameni pentru Cristos se 
practica, demoleaza din radacini o falsa biserica a lui Cristos. Daca vrem 
sa practicam dragostea, mila si toleranta pentru toti pacatosii, trebuie sa 
ne intoarcem si sa facem ceea ce Isus a facut. Vindecand pe paraliticul 
care de 38 de ani zacea in neputinta, Isus ii spune: Iata, te-ai facut 
sanatos de boala ta. Mergi in pace si fereste-te sa mai pacatuiesti ca sa 
nu-ti fie mai rau decat ti-a fost in 38 de ani de patimire. Iar orbului caruia 
i-a redat vederea, Isus ii spune: Mergi in pace si sa nu mai pacatuiesti. 
          Toleranta fata de pacat, gasind compromisuri care sa permita 
intrarea pacatosilor in comuniunea Bisericii, fara ca in prealabil sa 
renunte la pacatele lor, nu este dragoste si mila, ci cea mai negativa 
atitudine pentru un pacatos, lasat mai departe in noroiul si mocirla 
pacatului. 
          Castigurile de oameni care se lasa numarati intre crestini, in urma 
tolerantei fata de pacatul lor de catre structurile Bisericii noastre, sunt in 
realitate renuntarea totala la dragostea si mila lui Cristos. 
          Sa-i iubim din toata inima pe toti pacatosii, incercand sa-i ajutam 
sa scape de pacatele lor, nu sa le oferim compromisuri care sa-i 
pastreze in pacat. 

